Diari Oficial de la Generalitat Valenciana


Sumari del DOGV 5370, del 19-10-2006 (2006/10585)

RESOLUCIÓ de 6 de setembre de 2006, de la Direcció General d'Habitatge i Projectes Urbans, per la qual es declara Àrea de Rehabilitació d'Escassos Recursos el Barri dels 300 Habitatges d'Elda.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5370

Data del DOGV
:   19-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10059


Data del document
:   06-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Elda
    * construcció urbana
    * habitatge social

RESOLUCIÓ de 6 de setembre de 2006, de la Direcció General d'Habitatge i Projectes Urbans, per la qual es declara Àrea de Rehabilitació d'Escassos Recursos el Barri dels 300 Habitatges d'Elda. [2006/F10836]  
Per la Resolució d'aquesta direcció general, en data 24 de febrer del 2005, es declara el Barri dels 300 Habitatges d'Elda com a Grup d'Escassos Recursos, format per 316 habitatges i 4 locals comercials, i es designa l'IVHSA com a ens gestor.  
Aquests habitatges estan habitats per usuaris amb escassos recursos econòmics. La major part dels habitatges pertanyen a persones majors de 65 anys, amb una renda per capita baixa procedent de pensions mínimes. La resta dels residents que habiten aquests habitatges disposen d'ingressos econòmics que no superen l'IPREM.  
Les obres que es pretenen realitzar tenen com a objecte la modernització de les instal·lacions, la remodelació de les façanes i la resta d'elements comuns i la millora de les condicions d'habitabilitat de l'interior dels habitatges.  
De conformitat amb l'informe tècnic adjunt i l'article 18, punt 1, del Decret 81/2006, de 9 de juny, del Consell, el qual estableix la possibilitat de declarar com a àrees de rehabilitació, els edificis, grups o conjunts d'habitatges de disseny unitari, destinats a residència habitual i permanent d'usuaris amb escassos recursos econòmics sobre els quals calga realitzar i programar intervencions amb l'objecte de promoure la rehabilitació integral pel fet de trobar-se en procés de degradació o per trobar-se afectats de qualsevol tipus de patologia, a fi de garantir el compliment dels requisits bàsics de seguretat i funcionalitat, com també els derivats d'aquestes que afecten l'habitabilitat i on es faça necessària la intervenció subsidiària de l'administració, resolc:  
Declarar com a Àrea de Rehabilitació d'Escassos Recursos el Barri dels 300 Habitatges d'Elda, format per 316 habitatges i 4 locals comercials, segons preveu l'article 18 del Decret 81/2006, de 9 de juny, del Consell, atenent els requisits i limitacions que en aquest s'estableixen, havent sigut designat l'Institut Valencià de l'Habitatge com a ens gestor per la Resolució de data 24 de febrer de 2005.  
Aquesta resolució s'adequarà als requisits per a l'obtenció de les qualificacions provisional i definitiva de l'actuació i la quantia de l'ajuda a càrrec dels fons de la Generalitat, serà determinada de conformitat amb el Decret 81/2006, de 9 de juny, del Consell de la Generalitat.  
València, 6 de setembre de 2006.. El director general d'Habitatge i Projectes Urbans: Bernabé Bueno Miralles.